
Rijeka, 1. prosinca 2020.g.

POZIV NA KONFERENCIJU ZA MEDIJE

PREDSTAVLJANJE WEB PLATFORME SUSJEDSTVA KASTAV EPK
„SAČUVAJMO UGROŽENE JEZIKE“

	
	U srijedu, 2. prosinca 2020.g. u 10.00 sati u Gradskoj vijećnici Grada Kastva (Trg Lokvina 3, Kastav) održat će se konferencija za medije na kojoj će biti predstavljena web platforma susjedstva Kastav, jednog od 27 susjedstava Europske prijestolnice kulture, koja se bavi pitanjima ugroženih jezika i jezičnih prava manjina. 

Na konferenciji će govoriti:

· Marina Medarić, zamjenica župana Primorsko-goranske županije
· Matej Mostarac, gradonačelnik Grada Kastva
· Ivan Šarar, pročelnik Odjela za kulturu Grada Rijeke
· Irena Kregar Šegota, direktorica RIJEKE 2020
· Sven Sušanj, u ime tima susjedstva Kastav 

Zbog novonastalih epidemioloških okolnosti program susjedstva Kastav koji je nastajao u protekle tri godine objedinjen je i bit će predstavljen kroz web platformu. Web platforma nalazi se na adresi https://ca-citalnica.com/susjedstvo-kastav-epk-rijeka-2020/ te je urednički razdjeljena na nekoliko informativnih klastera: O projektu i aktivnostima susjedstva Kastav, O inicijativi za očuvanjem dijalekata i zavičajnih govora, O potporama i argumentima, Dokumentarni film „Ćemo zgubit naš zajik?“, Isto, a opeta drugačeje i Vremenska kapsula Susjedstva Kastav.

Usto, na stranici je predstavljena inicijativa za očuvanjem svih dijalekata hrvatskog jezika, a pripremi je i službeni apel Ministarstvu znanosti i obrazovanja te Ministarstvu kulture i medija da se razmotre okolnosti pod kojima bi bilo moguće uvrštavanje pojedinih dijalekata u popis izbornih predmeta u osnovnim i srednjim školama. 

U europskom kontekstu Kastav se susjedski spojio s mađarskim gradom Pečuhom, koji je 2010.g. nosio titulu Europske prijestolnice kulture, a povezani su kroz temu jezika te su započeli razmijenu iskustava u nastojanju očuvanja manjinskih jezika i dijalekata.

Nositelj inicijative susjedstva Kastav je Grad Kastav, a partneri su Udruga Čakavski senjali, Udruga Kastavsko kulturno leto i Dječji vrtić Vladimir Nazor Kastav. 

Unaprijed zahvaljujem na dolasku.

Lena Stojiljković
Odnosi s medijima, Rijeka 2020
lena.stojiljkovic@rijeka2020.eu
Mob: +385 91 612 63 42

